ROMÂNIA                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea proiectului „Înființare ambulatoriu prin reabilitare, modernizare și dotare a imobilului situat în localitatea Deta, str. Mihai Viteazu nr. 21”, cât și a cheltuielilor legate de proiect. 

Analizând temeiurile juridice, respectiv:

a) Ordinul Ministrului Sănătății nr. 2.735/2022 prin care s-a aprobat Ghidul beneficiarului pentru investiția specifică: I1.3. Unități de asistență medicală ambulatorie din cadrul pilonului V: Sănătate și reziliență instituțională — componenta 12: Sănătate — investiția I1. Dezvoltarea infrastructurii medicale prespitalicești– publicat in Monitorul Oficial al României nr. 916 bis partea I;

b) art. 129 alin. (2), litera b) și alin. (4) litera g) din O.U.G. nr. 57/2019 privind Codul Administrativ, cu modificările și completările ulterioare;

c) O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare;

Ținând cont de:

a) referatul de aprobare nr. 12.101/14.12.2022 al Primarului orașului Deta, în calitatea sa de iniţiator;

b) raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub. nr. 12.102/14.12.2022;

c) avizele consultative ale Comisiei Urbanism, Comisiei Economice și Comisiei Sociale ale Consiliului local.

În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.

Consiliul local al orașului Deta adoptă prezenta hotărâre:
Art. 1 - Se aprobă proiectul ”Înființare ambulatoriu prin reabilitare, modernizare și dotare a imobilului situat în localitatea Deta, str. Mihai Viteazu nr. 21” în vederea finanțării acestuia în cadrul Planul Național De Redresare Și Reziliență - Componenta C12 – Sănătate - Investiția 2. Dezvoltarea infrastructurii medicale prespitalicești - I1.3 Unități de asistență medicală ambulatorie, apelul de proiecte MS-0013.

Art. 2 - Se aprobă valoarea totală a proiectului „Înființare ambulatoriu prin reabilitare, modernizare și dotare a imobilului situat în localitatea Deta, str. Mihai Viteazu nr. 21”, în cuantum de 13.185.299 lei (inclusiv TVA).

Art. 3 - Se aprobă contribuția proprie în proiect a 2.505.206,81 Lei, reprezentând achitarea tuturor cheltuielilor neeligibile ale proiectului (TVA - ul recuperabil).
Art. 4 - Sumele reprezentând cheltuieli conexe ce pot apărea pe durata implementării proiectului „Înființare ambulatoriu prin reabilitare, modernizare și dotare a imobilului situat în localitatea Deta, str. Mihai Viteazu nr. 21”, pentru implementarea proiectului în condiții optime, se vor asigura din bugetul proiectului, acestea fiind cheltuieli eligibile (cerere de finanțare, audit proiect, management proiect, informare si publicitate, proiect tehnic).

Art. 5 - Se vor asigura toate resursele financiare necesare implementării.

Art. 6 - Se certifică valoarea de 2099 pacienți prevăzută în Anexa 1 – cererea de finanțare ca reprezentând numărul de prezentări în ambulatoriu în anul 2019, valoarea pentru care se va depune documentul cuprinzând numărul de consultații în ambulatoriu Spital Orășenesc Deta, pe ultimii 3 ani.
Art. 7 - Se împuternicește dl dr. Lăpădatu Alin Adrian să semneze toate actele necesare și contractul de finanțare în numele Spitalului Orășenesc Deta și al Partenerului - Orașul Deta.
Art. 8 – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului – Județul Timiș;

- Primarului orașului Deta;

- Compartimentului Administrație publică locală, protocol;
- Compartimentul Dezvoltare economico-sociala, prognoze si analize;
- Serviciul Urbanism, autorizarea executării lucrărilor și administrarea patrimoniului;

- Serviciul Buget, contabilitate, finanțe, impozite și taxe;
- Spitalului orășenesc Deta;
- prin publicare pe site-ul Primăriei orașului Deta www.detatm.ro – Monitorul Oficial Local. 

        Preşedinte de şedinţă,



           Contrasemnează,


      Consilier,




            Secretar General,
Prezenta hotărâre a fost adoptată astăzi, <DATA>, cu un număr de ... voturi pentru, voturi
abţineri..., voturi împotrivă ..., din totalul de ... consilieri / membri prezenţi.
